tartuNLP/wikipedia-smugri-20251201 huggingface dataset:
Helsinki Islam Keskus

Helsinki Islam Keskus () on Suomen suurin islamilainen yhdyskunta. Se rekisteröitiin vuonna 1995, ja vuonna 2017 jäseniä oli yli 2 800. Keskuksen perustivat Suomen Islamilaisesta Yhdyskunnasta eronneet somalimaahanmuuttajat, mutta nykyään jäsenistössä on eri etnisiä taustoja edustavia muslimeja. Helsinki Islam Keskuksella on moskeija Itä-Pasilassa Veturitorilla. Helsinki Islam Keskus on Suomen islamilaisen neuvoston jäsenjärjestö ja yksi sen perustajajärjestöistä.
Talous.
Helsinki Islam Keskus on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 136 000 euroa. Keskimääräinen vuosittainen tuki on ollut noin 22 000 euroa.
S/y Belmont

S/y Belmont on vuonna 1985 valmistunut Nautorin valmistama Swan 51 -purjevene runkonumeroltaan 35. Vene on tunnettu sen osallistumisesta BOC Round The World -yksinpurjehduskilpailuun Harry Harkimon kipparoimana 1986–1987 nimellä "Belmont of Finland". Kilpailu käsitti neljä legiä ja kulki reittiä Newport–Kapkaupunki–Sydney–Rio de Janeiro–Newport. Harkimo oli ensimmäinen suomalainen, joka on purjehtinut yksin kilpaa maapallon ympäri. Aikaa kilpailuun kului 168 päivää, 9 tuntia, 21 minuuttia ja 13 sekuntia. Hän sijoittui kilpailussa alle 50-jalkaisten luokassa kolmanneksi.
BOC Round The Worldia (nykyisin Velux five oceans -kilpailu) pidetään yhtenä maailman kovimmista purjehduskisoista. Matkaan lähti kaikkiaan 25 venettä, joista yhdeksän joutui keskeyttämään.
Veneet joutuivat kohtaamaan erityisen kovia keliolosuhteita etelämerellä lähellä Antarktista. Kirjassaan Harkimo mainitsee pudonneensa näissä olosuhteissa veneen kyydistä, mutta onnistuneensa kiskomaan itsensä takaisin veneeseen elämänlangan avulla. Kaikilla osallistujilla ei ollut näin hyvää tuuria, vaan kilpailu vaati kyseisellä osuudella myös kuolonuhrin.
Belmont on rungoltaan ja perustekniikaltaan standardi Swan 51, joka perustuu pitkälti s/y Lizard runkomuotoihin. Swan 51:n runko on sen aikaiseksi veneeksi poikkeuksellisen matala, mistä johtuu märkyys kovemmassa valtameriaallokossa. Kertoman mukaan veneen suunnittelija German Frersiltä oli kysytty selitystä sille, miksi hän oli piirtänyt niin märän veneen. ”Voin suunnitella joko hitaan ja kuivan tai märän ja nopean, en molempia”, kuului vastaus.
Kilpailussa veneessä ei ollut lainkaan normaalia puusisustaa eikä mukavuusvarusteita, ja vene painoikin noin 5 000 kiloa vähemmän kuin standardi Swan 51. Lisäksi kilpailua varten venettä lyhennettiin perälipasta jalan verran, jotta se täytti alle 50-jalkaisten luokkasäännöt. Perä on muutettu normaaliksi kilpailun jälkeen.
Harkimon kilpapurjehduksen jälkeen Belmont on sisustettu uudelleen ja siihen on asennettu muun muassa tiikkikansi ja muita mukavuusvarusteita. Veneen perustekniikka, kuten erikoisvalmisteinen 3-saalinkinen, barduunoilla varustettu kilpariki on kuitenkin ennallaan. Harkimon kilpapurjehduksen jälkeen veneellä on tehty tilauspurjehduksia.
Vene näytettiin 16. marraskuuta 2009 MTV3:n "Diili"-sarjan jaksossa, jossa kilpailijat Jethro ja Heidi pääsivät purjehtimaan veneellä.
Tauno Kelovesi

Tauno Martti Kelovesi (vuoteen 1947 "Kyckling", 12. joulukuuta 1923 Lappeenranta – 1. kesäkuuta 2013 Lappeenranta) oli suomalainen poliitikko. Kelovesi toimi SKDL:n kansanedustajana kolme kautta vuosina 1954–1966. Hän vaikutti myös Imatran, Lappeenrannan ja Lauritsalan kunnanvaltuustoissa.
Kelovesi valittiin kansanedustajaksi Kymen läänin vaalipiiristä. Hän kuului eduskunnassa pankki-, talous- ja suureen valiokuntaan. Kelovesi oli myös kolmesti presidentin valitsijamies, vaaleissa 1956, 1962 ja 1968.
Sotien jälkeen Kelovesi työskenteli rakennus- ja kirvesmiehenä, kunnes hänet vuonna 1951 valittiin n piirisihteeriksi. Hän jätti tehtävän noustuaan eduskuntaan. Edustustyön päätyttyä Kelovesi toimi Kuurnan voimalaitosrakennustyömaan sosiaalipäällikkönä (1966–1971) ja Enson kaupungin rakennustyön työsuojelutarkastajana (1971–1987).
SKDL:n lisäksi Kelovesi toimi monissa muissa järjestöissä. Hän oli Suomi–Neuvostoliitto-Seuran Kaakkois-Suomen piirijärjestön puheenjohtaja ja kuului SKP:n Etelä-Karjalan piirikomiteaan, Suomen Rauhanpuolustajien keskustoimikuntaan, Enso-Gutzeitin hallintoneuvostoon, Osuusliike Onnin edustajistoon, Keskussairaalapiirien liiton johtokuntaan, Sairaalaliiton liittovaltuustoon ja Kulttuurityön Keskuksen hallitukseen.
Coke Zero 400

Coke Zero 400 on 160 kierroksen (400 mailin eli 640 kilometrin) pituinen NASCAR-vakioautosarjan osakilpailu, joka ajetaan Daytona International Speedwayllä Daytona Beachissä. Kilpailu käydään heinäkuun ensimmäisenä lauantaina iltakilpailuna.
Kilpailu ajettiin ensimmäisen kerran vuonna 1959.
Kilpailun sponsorina on toiminut vuodesta 2008 lähtien Coca-Cola. Vuosina 1985–2007 kilpailun sponsorina toimi Pepsi.
Corrado Balducci

Corrado Balducci (11. toukokuuta 1923 – 20. syyskuuta 2008) oli katolinen teologi. Hän tuli tunnetuksi uskostaan Maan ulkopuoliseen elämään. Hän ei liittänyt väitettyjä ulkoavaruuden asukkeja Paholaiseen, vaan piti myös niitä Jumalan luomistyöhön kuuluvina.
Myös José Gabriel Funes myönsi Maan ulkopuolisen elämän mahdollisuuden.
Balducci toimi Vatikaanin pääeksorsistina.
Vasili Averkijev

Vasili Petrovitš Averkijev (); (1. huhtikuuta 1894 Aunuksen kihlakunnan Vitelen kunnan Rajakonnun kylä – 1936 Petroskoi) oli karjalaissyntyinen neuvostoliittolainen poliitikko.
Vasili Averkijev syntyi karjalaiseen talonpoikaisperheeseen. Hän suoritti alkeiskoulun ja meni vuonna 1914 töihin Pietariin, jossa hän osallistui lokakuun vallankumoukseen ja liittyi vuonna 1918 bolševikkipuolueeseen. Vuosina 1922–1928 hän työskenteli Leningradin, Vologdan ja Pihkovan alueen puolue-elimissä. Huhtikuussa 1929 hänet lähetettiin NKP(b):n Karjalan aluekomiteaan.
Petroskoissa Averkijev toimi Karjalan ammattiliittoneuvoston puheenjohtajana, opiskeli NKP(b):n keskuskomitean kursseilla ja työskenteli puolueen kaupunkikomitean sihteerinä. Vuonna 1934 hänestä tuli Karjalan toimeenpanevan keskuskomitean puheenjohtaja ja joulukuussa 1935 tasavallan terveydenhuolloin kansankomissaari. Elokuussa 1936 Averkijevia syytettiin zinovjeviläiseen oppositioon kuulumisesta ja hänet erotettiin puolueesta. Tämän jälkeen hän teki itsemurhan.
Mattias Karlsson (suunnistaja)

Mattias Vagnis Karlsson (s. 6. helmikuuta 1972) on ruotsalainen suunnistaja ja maailmanmestari. Hän edustaa ruotsalaista IK Hakarpspojkarnaa.
Karlsson voitti MM-viestikultaa 2003 joukkuetovereinaan Niclas Jonasson ja Emil Wingstedt. Västeråsin MM-kilpailuissa 2004 hän voitti hopeaa pitkältä matkalta. Viestissä he voittivat pronssia samalla joukkueella kuin vuotta aikaisemmin. Århusin MM-kilpailuissa 2006 he uusivat viestipronssinsa.
Suunnistuksen maailmancupin osakilpailun Karlsson on voittanut Idressä 2002 erikoispitkällä matkalla. Hän voitti Tiomilan vuonna 1995 IK Hakarpspojkarnan joukkueessa.
Karlsson elää avoliitossa ja hänellä on kaksi tytärtä.
Uuden ajan avaruususkonto

Uuden ajan avaruususkonto (lyh. U.A.A.U.) on Jontin ja Kemmurun Jodarokin ensimmäinen yhteinen studioalbumi. Albumi julkaistiin 21. tammikuuta 2009 3rd Rail Musicin kautta. Albumi nousi ensimmäisellä myyntiviikollaan Suomen virallisen albumilistan sijalle 28. Kappale "Viimeinen valssi" on ilmaisladattavana Redrum-187 -sivustolla.
Kappaleet.
Kappaleen "Vastavallankumous" alussa on käytetty Leena Krohnin syyskuun 11. päivän iskujen puhetta. Puhe on kuunneltavissa Jontin MySpace -sivulta
Aiheesta muualla.
[[Luokka:Jodarokin albumit]]
[[Luokka:Jontin albumit]]
[[Luokka:Aksimin tuottamat albumit]]
[[Luokka:Lahti-Sampan tuottamat albumit]]
[[Luokka:Kilari Audion tuottamat albumit]]
[[Luokka:Vuoden 2009 albumit]]
Parhaan musikaali- tai komediaelokuvan Golden Globe -palkinto

Parhaan musikaali- tai komediaelokuvan Golden Globe -palkinto on jaettu vuodesta 1952.
Voittajat ja ehdokkaat.
1951–1957.
&lt;onlyinclude&gt;
&lt;/includeonly&gt;&lt;/onlyinclude&gt;
1958–1962.
&lt;onlyinclude&gt;
Cassandra Fedele

Cassandra Fedele (1465–1558) oli italialainen oppinut. Hän oli kotoisin Venetsiasta ja osasi sujuvasti latinaa ja kreikkaa.
Fedelen vanhemmat olivat Barbara Leoni ja Angelo Fedele. Isä oli arvostettu asianajaja pyrki edistämään tyttärensä opintoja. Isä käytti oppineen tyttärensä mainetta hyväkseen ammattinsa edistämiseksi kierrättämällä häntä hoveissa esittelemässä taitojaan ja keräsi niistä hyödyn. 12-vuotiaana Fedele osasi jo kreikkaa ja latinaa. Kun nuoruus oli ohi, myös esiintymiset loppuivat kun lapsineron erityisyys oli mennyt ohi.
Cassandra Fedele piti 1487 Padovan yliopistossa serkkunsa maisteriksi vihkimyksen yhteydessä puheen, jossa hän ylisti tieteitä ja taiteita. Puheessa hän sanoi:
Puheella on saattanut olla merkitystä siinä, että Padovan yliopisto ensimmäisenä yliopistona hyväksyi myös naisia opiskelemaan. Puhe, "Oratio pro Bertucio Lamberto", ilmestyi seuraavina vuosina useissa eurooppalaisissa kaupungeissa, ja sen jälkeen hän oli vuosikymmenen ajan kirjeenvaihdossa monien italialaisten ja espanjalaisten oppineiden kanssa. Hänen kirjeitään ja puheitaan ilmestyi 1636, ja on arveltu hänen kirjoittaneen myös latinankielisiä runoja, mutta niitä ei ole säilynyt. Hän solmi avioliiton 34-vuotiaana vuonna 1499 lääkäri Giammaria Mapellin kanssa eikä sen jälkeen kirjoittanut juuri mitään. On esitetty että hän 80-vuotiaana olisi kirjoittanut teoksen "Ordo scientiarum", mutta siitä ei ole säilynyt jälkiä. Hän jäi leskeksi 1520 ja pyysi apua paavi Leo X:ltä, mutta tämä ei vastannut. Hän pyysi uudestaan apua ahdinkoon 1547 paavi Paavali III:lta, joka antoi hänelle paikan priorittarena venetsialaisen San Domenico di Castellon kirkon orpokodissa.
OG Ikonen

Joni Ikonen (s. 1981) tunnetaan paremmin taiteilijanimellään OG Ikonen (lyh. "Original Gangsta Ikonen"), on Kuopiosta kotoisin oleva rap-artisti. Ikonen levyttää 3rd Rail Musicille. Ikonen on räpännyt aiemmin englanniksi nimellä "Snoby".
Ura.
OG Ikosen esikoisalbumi "Mieron tiellä" julkaistiin 21. tammikuuta 2009. Se sijoittui Suomen virallisen listan 38. sijalle julkaisuviikollaan (5/2009). Albumin kappaleesta "Liikun vain öisin" julkaistiin musiikkivideo syyskuussa 2010. 10. huhtikuuta 2010 OG Ikonen julkaisi rap-artisti Liigalaiskan kanssa "Vitun kova ääni" -nimisen omakustanne CD-r:n. Tämän jälkeen CD-r:n nimi, Vitun kova ääni, vakiintui kaksikon nimeksi ja heidän seuraava kokopitkä albumi, "Aikatauluis", julkaistiin 20. huhtikuuta 2011 3rd Rail Musicin kautta. Albumi nousi Suomen virallisen albumilistan 48. sijalle, ja sen kappaleista "Uhusia" ja "Harson läpi" on julkaistu musiikkivideot. OG Ikosen toinen soolojulkaisu "OG Mixtape" julkaistiin 16. toukokuuta 2012. Vitun kovan äänen toinen pitkäsoitto "Se kuulee jotai äänii ku se kattelee tonne..." julkaistiin 3rd Rail Musicin kautta 29. elokuuta 2012. Albumi nousi julkaisuviikollaan Suomen virallisen albumilistan 29. sijalle, ja sen kappaleesta "Sienestä" julkaistiin musiikkivideo elokuun alussa 2012. OG Ikosen toinen kokopitkäalbumi "Se on gangsta" julkaistiin 23. toukokuuta 2014.
Lapsuus ja nuoruus.
OG Ikonen vietti lapsuutensa ja nuoruutensa Rypysuolla Kuopiossa. "Mieron tiellä" -albumin "Takas Rypysuolle" -kappaleella Ikonen muistelee menneitä aikoja asuessaan Rypysuolla.
Joe May

Joe May (syntyjään "Julius Otto Mandl"), (7. marraskuuta 1880 Wien, Itävalta-Unkari – 29. huhtikuuta 1954 Los Angeles, Kalifornia, Yhdysvallat) oli itävaltalainen elokuvaohjaaja ja -tuottaja. Hän oli saksalaisen elokuvan pioneereja.
May aloitti elokuvauransa ohjaamalla pienen budjetin rikoselokuvia. Vuonna 1915 hän perusti oman tuotantoyhtiönsä May-Filmin. May auttoi Fritz Langin elokuvauran alkua ja tuotti monia Langin varhaisia käsikirjoituksia. Inflaation takia May joutui jättytymään yritysjohdosta, ja hän alkoi ohjata elokuvia muille tuottajille. Tältä ajalta on myös ehkä hänen merkittävin elokuvansa "Asfaltti" vuodelta 1929.
Hitlerin noustua valtaan Saksassa May joutui lähtemään Ranskan ja Yhdistyneen kuningaskunnan kautta Yhdysvaltoihin. Hänen ensimmäinen elokuvansa Yhdysvalloissa oli "Keväinen sävel" vuodelta 1934. Mayn viimeinen ohjaustyö oli "Johnny Doesn't Live Here Any More" vuodelta 1944. Hän jätti elokuvateollisuuden lopullisesti vuonna 1950. Tämän jälkeen hän jatkoi "Blue Danube" -ravintolan johtajana. May kuoli vuonna 1954.
Joe May meni naimisiin oopperalaulaja Maria Pflegerin kanssa vuonna 1902. Pfleger käytti lavalla nimeä Mia May, josta Joe May otti sukunimensä 1910-luvun alussa ja samalla muutti etunimensäkin. Joe ja Mia May olivat naimisissa Joen kuolemaan asti 1954. Heillä oli yksi, vuonna 1902, syntynyt lapsi, Eva May, joka teki itsemurhan 1924.
Mieron tiellä

Mieron tiellä on rap-artisti OG Ikosen ensimmäinen studioalbumi. Albumin julkaisi 3rd Rail Music ja se julkaistiin 21. tammikuuta 2009. Albumi sijoittui ilmestymisviikollaan Suomen virallisen albumilistan 38. sijalle. Kappaleesta "Liikun vain öisin" julkaistiin musiikkivideo syyskuussa 2010.
Kappaleet.
"Tahmeet budii" -kappaleen biitti on lainattu suoraan rap-artisti Devin the Duden kappaleesta "Sticky Green".
Andrew Lesnie

Andrew Lesnie (1. tammikuuta 1956 Sydney, Uusi Etelä-Wales, Australia – 27. huhtikuuta 2015) oli australialainen elokuvaaja. Hän sai parhaan kuvauksen Oscar-palkinnon elokuvasta "" (2001). Hän kuvasi myös trilogian muut osat ja "Hobitti"-elokuvatrilogian.
Apoño

Antonio Galdeano Benítez eli Apoño (s. 13. helmikuuta 1984 Marbella, Espanja) on espanjalainen jalkapalloilija. Hän edustaa Espanjan pääsarjassa pelaavaa Zaragozaa ja on pelipaikaltaan keskikenttäpelaaja.
Apoño tunnetaan kovasta työskentelystään ja hyvästä pelisilmästään kentällä, sekä häntä pidetään myös hyvänä rangaistuspotkulaukojana.
Ura.
Apoño aloitti uransa paikallisjoukkue UD San Pedrosta. Vuonna 2004 hän siirtyi Espanjan kolmanneksi korkeimmalla sarjatasolla pelanneeseen UD Marbellaan, jossa hän pelasi seuraavat kolme kautta.
Heinäkuussa 2007 Apoño siirtyi Málagan riveihin ja nousi nopeasti joukkueen luottopelaajistoon. Kauden 2007–2008 päätteeksi Málaga onnistui nousemaan takaisin pääsarjaan kahden vuoden tauon jälkeen. Ensiesiintymisensä pääsarjassa hän teki 31. elokuuta 2008 kauden avausottelussa Atlético Madridia vastaan. Kauden 2008–2009 alkupuoliskolla Apoño viimeisteli 7 maalia, joista 6 syntyi rangaistuspotkuista.
Nikolai Arhipov

Nikolai Vasiljevitš Arhipov (; 9. toukokuuta 1894 Poventsan kihlakunnan Rukajärven kylä – 14. tammikuuta 1938) oli karjalaissyntyinen neuvostoliittolainen poliitikko.
Nikolai Arhipov syntyi karjalaisen talonpojan ja käsityöläisen perheeseen. Vuonna 1916 hänet kutsuttiin armeijaan. Vuonna 1917 hän osallistui Pietarissa lokakuun vallankumoukseen ja mm. talvipalatsin valtaukseen. Helmikuussa 1918 hänet lähetettiin Rukajärvelle pystyttämään neuvostovaltaa. Arhipov osallistui maahantunkeutujien vastaisiin partisaanitaisteluihin ja Venäjän kansalaissotaan Murmanskin rintamalla. Vaikean haavoittumisen jälkeen hän opiskeli Pietarissa ja toimi sitten Vienan Kemin kihlakunnan vallankumouskomitean ja toimeenpanevan komitean puheenjohtajana.
Vuonna 1922 Arhipov valittiin Karjalan toimeenpanevan komitean varapuheenjohtajaksi ja vuonna 1923 hänestä tuli tasavallan toimeenpanevan keskuskomitean jäsen. Vuosina 1922–1924 hän työskenteli Karjalan sisäasiain kansankomissaarina ja vuosina 1924–1929 maatalouden kansankomissaarina toimien samaan aikaan tasavallan kansankomissaarien neuvoston varapuheenjohtajana. Vuosina 1929–1931 Arhipov työskenteli Karelles-yhtymän hallituksen puheenjohtajana. Vuonna 1931 hänet nimitettiin Karjalan edustajaksi VSFNT:n toimeenpanevaan keskuskomiteaan. Hän toimi myös Neuvostoliiton toimeenpanevan keskuskomitean jäsenenä sekä vuodesta 1935 lähtien Karjalan toimeenpanevan keskuskomitean puheenjohtajana.
Lokakuussa 1937 Nikolai Arhipov pidätettiin, tuomittiin vakoilijana ja ammuttiin Petroskoin lähellä.
Robert Wiene

Robert Wiene (27. huhtikuuta 1873 Breslau, Saksan keisarikunta – 16. kesäkuuta 1938 Pariisi, Ranska) oli saksalainen elokuvaohjaaja, joka tunnetaan parhaiten ekspressionistisesta mykkäelokuvasta "Tri Caligarin kabinetti".
Keväällä 1908 Wiene aloitti elokuvauransa, kun hän näytteli muutamissa pienissä rooleissa Wienissä. Vuoden 1912 elokuva "Die Waffen der Jugend" oli Wienen ensimmäinen käsikirjoitus, ja hän ohjasi myös suurimman osan elokuvasta. Wiene teki sopimuksen berliiniläisen Messter-Film-elokuvayhtiön kanssa 1914. Messter-Filmille Wiene ohjsi ja käsikirjoitti noin 30 elokuvaa, ja oli samalla mukana muutaman muunkin yrityksen elokuvissa.
Wiene aloitti vuonna 1919 elokuvan "Tohtori Caligarin kabinetti" tuotannon. Elokuva saavutti suuren suosion sekä Saksassa että ulkomailla. Sitä pidetään kauhuelokuvan varhaisimpina klassikoina ja ekspressionistisen elokuvataiteen ensiteoksina. Seuraavana vuonna Wiene yritti uusia "Tohtori Caligarin kabinetin" suosion elokuvalla "Synnynnäinen", jossa oli monia samoja tekijöitä kuin "Tohtori Caligarin kabinetissa". "Synnynnäinen" oli kuitenkin pettymys sekä taloudellisesti että taiteellisesti.
Vuonna 1922 Wiene perusti oman tuotantoyhtiönsä Lionardo-Filmin. Yhtiö tuotti pian mm. Fjodor Dostojevskin romaaniin "Rikos ja rangaistus" perustuneen elokuvan "Raskolnikow" ja Raamattu-aiheisen suurelokuvan "I.N.R.I.". Vuonna 1924 Wiene muutti Wieniin, jossa ohjasi pari elokuvaa, ja palasi takaisin Saksaan kaksi vuotta myöhemmin.
Wiene jätti Saksan 1934 ja muutti Budapestin sekä Lontoon kautta Pariisin. Jean Cocteaun kanssa hän yritti tuottaa ääniversiota "Tohtori Caligarin kabinetista". "Uhkavaatimus" oli Wienen viimeinen elokuva. Se ei kuitenkaan valmistunut ennen hänen kuolemaansa, joten ohjaaja Robert Siodmak viimeisteli teoksen.
Polje

Polje on maanalaisen luolan sortuessa muodostunut laaja painuma
maanpinnassa karstialueilla. Maisemassa polje voi näkyä esim. viljelylaaksona. 
Tunnettuja karstialueella sijaitsevia poljeja ovat esimerkiksi Livanjsko Polje, Glamočko Polje ja Popovo Polje Bosnia ja Hertsegovinassa, Logaško, Planinsko Polje ja Cerknica-järvi Sloveniassa, Nikšićko Polje Montenegrossa sekä Ličko Polje Kroatiassa.
Saarivaara (Lieksa)

Saarivaara on kylä Lieksassa. Kylällä on noin 20 asukasta. 1950-luvulla asukkaita oli noin 200–350. Kylällä on toiminut kolme kauppaa, mutta ei samanaikaisesti. Kansalaiskoulu valmistui kylälle vuonna 1931, ja se lakkautettiin vuonna 1968. Koululla on nykyään kehitysvammaisten hoitokoti Kirsikoti. Saarivaarassa on yksi yritys, mansikkatila Oinonen. Talvella kylä on hiljainen. Kesällä se hieman vilkastuu marjanpoimijoiden ja kesälomalaisten ansiosta.
Liisi Huhtala

Liisi Helvi Maria Huhtala (o.s. Putto; s. 16. marraskuuta 1944 Joutseno) on Oulun yliopiston kirjallisuuden emeritaprofessori. 
Huhtalan vanhemmat ovat reviisori Pentti Putto ja Helvi Bertta Mattinen. Hän tuli ylioppilaaksi Rovaniemen yhteiskoulusta 1963, opiskeli Turun yliopistossa ja valmistui filosofian kandidaatiksi 1968, lisensiaatiksi 1972 ja kirjallisuustieteestä 1981 väiteltyään filosofian tohtoriksi 1982. Turun yliopiston kotimaisen kirjallisuuden assistenttina Huhtala toimi 1968–1978 ja 1981–1987, dosentti hänestä tuli 1982. Suomen Akatemian tutkimusassistentti Huhtala oli 1978–1981 ja nuorempi tutkija 1980–1981 sekä 1986–1987. Hän toimi Helsingin yliopiston kotimaisen kirjallisuuden lehtorina 1987–1992, dosenttina 1988–1998, vs. apulaisprofessorina useaan otteeseen 1992–1996 ja vs. professorina 1993–1995. 
Oulun yliopiston kirjallisuuden professori Huhtala oli 1996–2007 ja yliopiston opetus- ja opiskelija-asioista vastaava vararehtori 2001–2006. Hän toimi lisäksi muun muassa Oulun läänin taidetoimikunnassa ja Suomen Akatemian humanistisessa toimikunnassa. Ansioistaan opiskelijoiden hyväksi tehdystä työstä Oulun yliopiston ylioppilaskunta kutsui hänet kunniajäsenekseen 2007. Vuosina 1995–1998 Huhtala oli Pohjois-Pohjalaisen Osakunnan inspehtori.
Huhtalan julkaisemia tai toimittamia teoksia ovat muun muassa seuraavat:
Huhtalan puoliso on Aarre Juhani Huhtala (s. 1939).
Fosfatidyylikoliini

Fosfatidyylikoliinit ovat joukko solukalvossa olevia fosfolipidejä. Tunnetuin fosfatidyylikoliinia sisältävä yhdiste on lesitiini.
Fosfatidityylikoliineja valmistetaan muun muassa CDP eli sitikoliini (C14H26N4O11P2) sytidiinidifosfaatti-välivaiheen kautta.
Fosfolipaasi D tuottaa fosfatidityylikoliinista fosfatidihappoa PA:ta.
Oleaatti

Oleaatti (C17H33COO-) on ioni, joka syntyy oleiinihaposta sen luovuttaessa protonin. Oleaateiksi sanotaan myös suoloja, joissa tämä ioni on anionina, sekä estereitä, joita syntyy oleiinihapon reagoidessa alkoholien kanssa. Esimerkiksi etyylioleaatti (C20H38O2) on oleiinihapon ja etanolin muodostama esteri.
Polyoksietyleenisorbitaanimono-oleaattia käytetään elintarvikkeiden lisäaineena.
Dead Space 2

Dead Space 2 on Visceral Gamesin kehittämä ja Electronic Artsin julkaisema selviytymiskauhu- ja kolmannen persoonan ammuntapeli, joka on jatko-osa "Dead Spacelle". Peli julkaistiin tammikuussa 2011 Microsoft Windowsille, PlayStation 3:lle ja Xbox 360:lle. Peli käyttää samaa kolmannen persoonan pelikuvakulmaa kuin ensimmäisessä "Dead Spacessa".
Pelin jatko-osa "Dead Space 3" julkaistiin vuonna 2013.
Vastaanotto.
Peli on saanut arvosanan 9,0/10 IGN:n arvostelussa.
Pelit-lehden Tuomas Honkala antoi pelin Xbox 360 -versiolle 92 pistettä sadasta.
Adenylaattisyklaasi

Adenylaattisyklaasi (AC) on entsyymi, joka katalysoi syklisen adenosiinimonofosfaatin (cAMP) synteesiä ATP-molekyylistä. Adenylaattisyklaasin toimintaa säätelee G-proteiini. Adenylaattisyklaasin entsyyminumero on EC 4.6.1.1 ja CAS-numero 9012-42-4.
Kapteeni Abu Raed

Kapteeni Abu Raed (, ) on 2007 valmistunut jordanialainen elokuva, jonka on ohjannut Amin Matalqa. Se oli ensimmäinen Jordaniassa valmistettu pitkä elokuva yli 50 vuoteen. Jordania asetti sen ehdokkaakseen parhaan ulkomaisen elokuvan Oscar-palkintokisaan. Kapteeni Abu Raed on palkittu muun muassa Sundance Film Festivalissa, Heartland Film Festivalissa ja Dubai International Film Festivalissa. Se on myös saanut R&amp;A 2008 Finnkino-palkinnon Rakkautta ja anarkiaa -juhlilla.
Vladimir Brendojev

Vladimir Jegorovitš Brendojev (; 6. syyskuuta 1931 Aunuksen piirin Sammatuksen kylä – 24. lokakuuta 1990 Aunus) oli karjalainen kirjailija.
Vladimir Brendojev valmistui Belomorskin merenkulkuoppilaitoksesta, työskenteli merimiehenä ja vuodesta 1972 lähtien kalastusvalvonta-aluksen kapteenina Äänisellä. Vuodesta 1983 hän toimi Neuvostoliiton tiedeakatemian Karjalan filiaalin kielen, kirjallisuuden ja historian osastolla ja myöhemmin Karjalan kirjallisuussäätiön valtuutettuna.
Brendojeviä voidaan pitää ensimmäisenä livvinkielisenä kirjailijana. Hänen teoksiaan julkaistiin 1970-luvulla Neuvosto-Karjala ja Punalippu -lehdissä. Ensimmäinen runokokoelma "Aunusrandaine" ilmestyi vuonna 1980. Vuonna 1988 julkaistiin kertomuskokoelma "Kyl’mil". 
Brendojevin runot muistuttavat läheisesti kansanrunoutta ja niihin on sävelletty lukuisia lauluja. Hän toimi myös klassisen venäläisen kirjallisuuden kääntäjänä. Vuodesta 2001 lähtien Aunuksessa on järjestetty kirjailijan muistolle omistettu vuotuinen runojuhla.
Sepänpihan kerhotalo

Sepänpihan kerhotalo on eläkeläisjärjestöjen kerhotalo Joensuun keskustassa Sepänkadulla. Perinteinen kulttuuritalo tunnetaan myös nimillä "Rupla" ja "Sepänkadun kerhotalo". Rakennus valmistui vuonna 1951.
Rakennus oli alun perin kansandemokraattisen liikkeen järjestötalo. Siitä juontuu nimi Rupla. Talossa oli järjestötoimintaa, tansseja, teatteri- ja elokuvaesityksiä. Joensuun kaupunki osti talon vuonna 1972. Talo peruskorjattiin vuonna 2008, jolloin rapatun talon sitruunankeltainen väri palautettiin alkuperäiseksi vaaleankeltaiseksi.
Eläkeläisjärjestöt järjestävät talossa päivittäin erilaista toimintaa. Talo kuuluu samaan pihapiiriin Sepänpihan vanhusten palvelukeskuksen kanssa.
Pavel Bušujev

Pavel Ivanovitš Bušujev (; 20. tammikuuta 1890 nykyisen Tverin alueen Lihoslavlin piirin Gnezdovon kylä – 9. syyskuuta 1937 Leningrad) oli karjalainen ja neuvostoliittolainen poliitikko.
Pavel Bušujev syntyi tverinkarjalaisen talonpojan perheeseen. Vuonna 1909 hän lähti töihin Pietariin, jossa vuonna 1911 liittyi bolševikkeihin ja vuonna 1914 tuomittiin vankilaan vallankumouksellisen toimintansa takia. Vuonna 1918 hän johti Tverin kaupunginneuvoston raha-asiain osastoa ja vuonna 1920 osallistui Puolan vastaiseen sotaan. Vuosina 1921–1926 Bušujev toimi ammattiliitto-organisaattorina Leningradissa ja Tverissä, vuosina 1926–1930 NKP(b):n Vjatkan lääninkomitean sihteerinä ja vuosina 1930–1935 Leningradin Moskovan piirin puoluekomitean sihteerinä. Marraskuussa 1935 Bušujev lähetettiin Petroskoihin, jossa hän työskenteli Karjalan kansankomissaarien neuvoston neuvoston puheenjohtajana. Hän toimi myös NKP(b):n 11.–17. edustajakokousten sekä 13.–17. puoluekonferenssin edustajana.
Alkuvuodesta 1937 Pavel Bušujev erotettiin kommunistipuolueesta. Hänet pidätettiin saman vuoden elokuussa, tuomittiin vastavallankumouksellisena kuolemaan ja ammuttiin Leningradissa.
Edwig Van Hooydonck

Edwig Van Hooydonck (s. 4. elokuuta 1966 Ekeren, Belgia) on entinen belgialainen maantiepyöräilijä. Hän kilpaili ammattilaisena vuosina 1986–1996.
Van Hooydonck saavutti parhaat menestyksensä yhden päivän kilpailuissa. Hän voitti kaksi kertaa Flanderin ympäriajon. Vuoden 1989 kilpailussa hän kukisti toiseksi tulleen maanmiehensä Herman Frisonin 22 sekunnilla. Vuonna 1991 ero toiseksi tulleeseen Johan Museeuwiin oli 45 sekuntia. Brabantse Pijl -kilpailun Van Hooydonck on voittanut ennätykselliset neljä kertaa. Vuoden 1992 Espanjan ympäriajossa hän voitti kuudennen etapin.
Flanderin ympäriajo, alle 23-v. sarjan voitto
Brabantse Pijl, voitto
GP Eddy Merckx, toinen
Pariisi–Roubaix, viides
Züri-Metzgete, viides
Vuelta a Andalucía, kokonaiskilpailun ja prologin voitto
GP Eddy Merckx, voitto
Tour de l'Est de la Belgique, voitto
Drie Zustersteden, voitto
Välimeren ajo, etapin 3 voitto
Tirreno–Adriatico, kokonaiskilpailussa viides
Grand Prix de la Libération (joukkueaika-ajo), voitto
Flanderin ympäriajo, voitto
Kuurne–Bryssel–Kuurne, voitto
Grand Prix de Denain, voitto
GP Eddy Merckx, toinen
Pariisi–Roubaix, kolmas
Maailmancup, kuudes
Dwars door Vlaanderen, voitto
Deutsche Weinstrasse, voitto
Omloop Het Volk, toinen
Pariisi–Roubaix, kolmas
Flanderin ympäriajo, voitto
Schaal Sels, voitto
Grand Prix d'Ouverture La Marseillaise, voitto
Brabantse Pijl, voitto
Grand Prix de la Libération (joukkueaika-ajo), voitto
Driedaagse van West-Vlaanderen, kokonaiskilpailussa toinen
GP Eddy Merckx, kolmas
Omloop Het Volk, kolmas
Maailmancup, neljäs
Züri-Metzgete, viides
Grand Prix d'Ouverture La Marseillaise, voitto
Grand Prix de Denain, voitto
Circuit de la Haute-Sambre, voitto
Espanjan ympäriajo, etapin 6 voitto
Irlannin ympäriajo, etapin 3 voitto
Étoile de Bessèges, etapin 4 voitto 
Driedaagse van West-Vlaanderen, kokonaiskilpailussa toinen
Flanderin ympäriajo, kolmas
Brabantse Pijl, voitto
Tour de Romandie, etapin 2 voitto
Luxemburgin ympäriajo, etapin 3b voitto
Vuelta a Andalucía, kokonaiskilpailussa toinen
De Pannen kolmen päivän ajo, kokonaiskilpailussa kolmas
Pariisi–Roubaix, kuudes
Flanderin ympäriajo, seitsemäs
Brabantse Pijl, voitto
Omloop Het Volk, toinen
Brabantse Pijl, toinen
Dwars door Vlaanderen, toinen
Vesilahden kirkko

Vesilahden kirkko on vuonna 1802 rakennettu keltainen puukirkko. Kirkko sijaitsee Vesilahden kirkonkylän läpi kulkevan vanhan maantien varrella.
Kirkon rakenne, koristelu ja urut.
Vesilahden kirkko on muodoltaan päistään särmikäs pitkäkirkko, jossa on matalat ristivarret. Ristikeskustassa on kattoratsastaja, jonka lyhdyn kautta sisätiloihin tulee valoa. Neliömäiset ikkunat ovat kahdessa kerroksessa.
Kirkossa on ristiinnaulitun kuva 1420-luvulta. Tuntemattoman taiteilijan alttaritaulu on 1800-luvulta. Saarnatuolina on 1600-luvulla Turun linnan kirkon tuolin mukaan tehty koristeellinen saarnatuoli. Lehtereiden reunat on Juho Menander koristellut vuonna 1872 Raamatun henkilöitä esittävin kuvin.
Kangasalan urkutehtaan valmistamat Bror Axel Thulén pneumaattiset urut valmistuivat vuonna 1887, ja ne peruskorjattiin 1935.
Kirkon luona, maantien toisella puolella on 1782 valmistunut puinen, kolminivelinen kellotapuli, jonka alin kerros on neliömäinen, kellokerros ja huippu ovat kahdeksankulmaiset. Tapulin rakensi tyrvääläinen rakennusmestari Mikko Lajander. Sen kellot ovat vuosilta 1792 ja 1810.
Kirkon historia.
Vesilahden seurakunnalla on ollut useita puukirkkoja. Nykyistä edellisen, 1665 valmistuneen kirkon rakennuspaikkaa ei ole löytynyt. Kun se oli käynyt ahtaaksi, vihtiläinen kirkonrakentaja Martti Tolpo rakensi uuden, nykyisen puukirkon läänin rakennusmestari Matti Åkerblomin ja yli-intendentti Carl Fredrik Fredenheimin suunnitelmien pohjalta.
Kirkko entistettiin vuonna 1994 asuun, joka sillä oli 1840-luvulla tehdyn maalauksen jälkeen. Peruskorjaus tehtiin Museoviraston yliarkkitehti Martti Jokisen johdolla. Vuonna 1890 kirkon sisätilat oli maalattu harmaalla, joka sai korjauksen myötä väistyä. Esille otettiin katon tähtitaivas ja aurinko kehineen sekä ornamentit.
Kirkon paikalla on ollut aikanaan uskonpuhdistuksen vuoksi kesken jäänyt kivikuorinen kirkko. Salama poltti sen 1602, ja kivet käytettiin 1839 rakennettuun vanhaa kirkkomaata ympäröivään kiviaitaan. Tästä kirkosta on muistona 1400-luvun lopulta kivisakasti, jonka sisätilaa kattaa kahdeksanjakoinen rengasholvi. Se on ollut Kurki-suvun perhehautana, ja nykyisin siinä on pieni museo keskiaikaisine esineistöineen.
Nykyinen hautausmaan siunauskappeli rakennettiin 1897 paarihuoneeksi, mutta se kunnostettiin siunauskappeliksi vuonna 1940. Siitä on läpikäynti hautausmaalle.
Sankarihautausmaan muistomerkki on kuvanveistäjä Richard Rautalinin teos vuodelta 1946.
Tommi Neponen

 
Tommi Samuel Neponen on animaatiosarjassa "Pasila" esiintyvä fiktiivinen poliisi. Hahmon ääninäyttelijä on Juho Milonoff.
Neponen opiskeli Kyösti Pöystin kanssa samaan aikaan poliisikoulussa ja pitää tätä nerona ja sopivana komisarioksi, tosin hän moittii Pöystiä tämän menennessä liian pitkälle. Neponen on Pöystin paras kaveri, tosin Pöysti ei muista hänen etunimeään eikä aina muista hänen olevan naimisissa tai että hänellä on lapsia. Lisäksi Pöysti lainaa Neposelta usein rahaa pizzaan eikä maksa velkojaan. Neponen on Rauno Repomiehen mukaan ainoa ”tolkun mies” Pasilan poliisiasemalla. Neponen on jakson "Orvot koirat" mukaan ollut jo seitsemän vuotta naimisissa ja hän on kahden tyttären sekä yhden pojan isä. Jakson "Mutsis oli" mukaan hän asuu perheensä kanssa Helsingin Taka-Haagassa. Neposen vaimo nähtiin jaksoissa "Neposen polttarit" ja "Paluu". Neposen kuopus, Aila, on nähty jaksoissa "Traileridarra" ja "Auervaara". Jatkosarjassa "Pasila 2.5 – The Spin-Off" mainitaan lisäksi poika Alpo. Aivan kuten Pöystinkin, myös Neposen lempitelevisiosarjoihin kuuluvat "Sopranos" ja "Langalla".
Eduard Paul Tratz

Eduard Paul Tratz (25. syyskuuta 1888 Salzburg Itävalta – 5. tammikuuta 1977 Salzburg) oli itävaltalainen eläintieteilijä.
Tratz opiskeli Innsbruckin yliopiston eläintieteellisessä instituutissa. Hän työskenteli muun muassa Sarajevon museossa 1910 ja Berliinissä 1911. Vuonna 1912 hän toimi assistenttina Helgolandin biologisella tutkimusasemalla. 1913 hän perusti Adria-Vogelwarte nimisen lintuaseman Kroatiaan Brijunin saaristoon. Hän oli perustamassa myös itävaltalaista lintuasemaa (Österreichischen Ornithologischen Instituts) Hellbrunniin 1914. Hän opetti Innsbruckin yliopistossa.
Vuonna 1924 Tratz perusti "Haus der Natur" nimisen museon Salzburgiin ja toimi sen johtajana.
Tratz nimesi linnuista ainakin töyhtötiaisen ("Parus cristatus") alalajin "weigoldi" 1914.
Dokumenttikamera

Dokumenttikamera on papereiden ja muiden asiakirjojen tai esineiden kuvaamiseen tarkoitettu digitaalinen kamera. Dokumenttikamera voi kuulua esimerkiksi opetus- tai neuvottelutilojen audiovisuaaliseen varustukseen. 
Dokumenttikamerasta kuva lähetetään esimerkiksi videoprojektorille näytettäväksi. Käytössä ovat esimerkiksi DVI-, VGA-, S-video-, USB- ja RS-232-liitännät.
Laitteessa on valaisimet kuvattavan kohteen valaisemiseen. Käytössä voi olla myös ns. alavalo, joka mahdollistaa kalvojen käyttämisen piirtoheittimen tapaan. Kuva tarkennetaan automaattisesti tai tarvittaessa käsin. Kuva-alaa säädellään zoom-toiminnolla. Kameran toimintaa voidaan säätää (optimoida) joko kuvaa tai tekstiä varten. Laitteistoon voi kuulua tarkkailumonitori, josta kameran käyttäjä näkee kuva-alan sellaisena kuin se välitetään eteenpäin.
Joe Arlauckas

Joseph John Arlauckas (s. 20. heinäkuuta 1965, Rochester) on entinen yhdysvaltalainen koripalloilija. Hän oli pelipaikaltaan 4-5 paikan pelaaja. Hän on taustaltaan liettualais-yhdysvaltalainen.
Arlauckas oli yksi 1990-luvun parhaista pelaajista Euroopassa ja hän voitti myös Euroliigan mestaruuden vuonna 1995. Hänen piste-ennätyksensä Euroliigassa on 63 pistettä, joka syntyi Virtus Bolognaa vastaan vuonna 1996.
Kalevi Sorsa -säätiö

Kalevi Sorsa -säätiö on Suomen Sosialidemokraattista Puoluetta (SDP) lähellä toimiva ajatushautomo. Säätiö perustettiin vuonna 2005 ja nimettiin entisen SDP:n puheenjohtajan ja pääministerin Kalevi Sorsan mukaan. Säätiön tavoitteena on herättää yhteiskunnallista keskustelua, edistää demokratiaa ja tasa-arvoa ja tehdä tutkimusta. 
Kalevi Sorsa -säätiön julkaisusarjassa on julkaisuja seuraavilta tutkimusaloilta: makrotalouspolitiikka, innovaatiopolitiikka, koulutuspolitiikka, sosiaaliturva, hyvinvointipalvelut, verotus, työmarkkinat, kuluttaminen ja demokratia. Säätiö pyrkii myös edistämään sosialidemokraattista aatekeskustelua julkaisuillaan. Vuosina 2019–2023 säätiön yhteiskuntatutkimuksen painopistealueet ovat eriarvoisuuden vähentäminen ja ihmisen toiminnan vaikutukset maapallolle. 
Yhteiskuntatutkimuksen lisäksi säätiö on toteuttanut vuodesta 2008 lähtien demokratiaprojekteja Makedoniassa. Vuosina 2015–2017 toteutettavassa projektissa ”Demokratian tukeminen monietnisessä Makedoniassa – vuorovaikutus ja yhteistyö” yhteistyökumppanit ovat makedonialainen Progres Institute for Social Democracy ja Saksan sosialidemokraatteja lähellä olevan Friedrich Ebert -säätiön Makedonian toimisto.
Säätiön toimintaan kuuluvat julkaisujen lisäksi seminaarit ja keskustelutilaisuudet sekä kansainvälinen verkostoituminen. Säätiö järjestää vuosittain 2-3 suurempaa englanninkielistä tapahtumaa Helsingissä, yleensä yhdessä Foundation for European Progressive Studies -ajatuspajan kanssa, joka on sosialidemokraattisten ja edistyksellisten ajatuspajojen eurooppalainen kattojärjestö.
Säätiön nykyinen toiminnanjohtaja on Lauri Finér ja hallituksen puheenjohtaja Aki Lindén. Säätiön toiminnanjohtajina ovat aiemmin toimineet Kaisa Penny ja Mikko Majander.
Talous.
Kalevi Sorsa -säätiö on saanut vuosina 2018–2023 Opetus- ja kulttuuriministeriön yleisavustusta eduskuntapuolueiden taustalla toimiville ajatushautomoille yhteensä noin 680 000 euroa. Vuosittainen tuki on ollut vuodesta 2022 lähtien 120 500 euroa.
Janni

Janni on naisen etunimi, jonka alkuperästä ei ole tarkkaa tietoa. Nimi mainitaan Pentti Lempiäisen kirjassa Suuri etunimikirja, jonka mukaan kantanimi on Johanna ja Janni-nimi on lyhennelmä muista Janni-alkuisista nimistä. Vuodesta 2015 lähtien Jannin nimipäivä on Suomessa ollut 12. huhtikuuta. 
Pohjoismaista Janni-nimi esiintyy eniten Tanskassa. Statistics Denmark -sivuston mukaan Tanskassa on yli 4000 Janni-nimistä henkilöä (tiedot vuosilta 2006–2007). Ruotsin Statistiska Centralbyrån -sivuston mukaan Janni-nimisiä henkilöitä on Ruotsissa alle 300 (tiedot vuodelta 2008). Norjasta Janni-nimisiä löytyy alle 80 (Statistisk sentralbyrå, 2009). Koska nimeä esiintyy ylivoimaisesti eniten Tanskassa, Janni-nimi luokitellaan useimmiten tanskalaiseksi. Maailmanlaajuisesti nimi on harvinainen, ja Pohjoismaissakaan nimi ei ole yleinen, sillä edellä mainitut nimimäärät ovat hyvin pieniä maiden väkilukuihin nähden.
Suomessa nimi Janni on Digi- ja väestötietoviraston tietojen mukaan annettu vuoden 2019 loppuun mennessä noin 960 henkilölle. Heistä vain kymmenkunta on syntynyt ennen vuotta 1980.
Laajalampi

Laajalampi on Mikkelin 27. kaupunginosa. Se on pinta-alaltaan verraten pieni kaupunginosa, joka sijaitsee Mikkelin keskustasta noin 2,5 kilometriä etelään. Laajalammen länsiosa on kerrostaloaluetta, mutta Kaituentien itäpuolella on rivi- ja omakotitaloalue. Laajalammella asuu noin 2 500 ihmistä. Laajalammelta löytyy kaksi kauppaa, nuorisotalo ja hyvät linja-autoyhteydet keskustaan.
Laajalammen kaupunginosa sijaitsee samannimisen lammen länsirannalla. Lammen etelä- ja pohjoispäässä on uimaranta. Laajalammen itäosassa on pieni saari, jossa pesii muun muassa lokkeja.
Mirva Brola

Mirva Brola (s. 1982) on "Ortodoksiviestin" päätoimittaja. Hän on koulutukseltaan filosofian maisteri.
Ennen "Ortodoksiviestiä" Brola toimi "Reserviläinen"-lehden päätoimittajana huhtikuun alusta 2009 huhtikuun alkuun 2014. Aiemmin hän toiminut muun muassa SRJK:n tiedottajana Kosovossa sekä toimittajana muun muassa Suomen tietotoimistossa ja "Länsi-Savossa". Hän on myös palvellut rauhanturvatehtävissä Kosovossa suomalaisen kriisinhallintajoukon tiedottajana. Sotilasarvoltaan Brola on vänrikki reservissä.
Toukokuun alussa 2021 Brola aloitti Suomen Kiinteistölehden toimituspäällikkönä.
Diego Rodríguez Fernández

Diego Rodríguez Fernández eli Diego (s. 20. huhtikuuta 1960 La Orotava, Santa Cruz de Tenerifen maakunta, Espanja) on espanjalainen jalkapallovalmentaja ja entinen jalkapalloilija.
Pelaajaura.
Diego oli pelipaikaltaan puolustaja ja edusti ammattilaisurallaan Tenerifeä, Betisiä, Sevillaa ja Albaceteä. Hän pelasi Espanjan korkeimmalla sarjatasolla Primera Divisiónissa 450 ottelua ja teki 12 maalia.
Ensimmäisen ja ainoan esiintymisensä Espanjan maajoukkueessa Diego teki 24. helmikuuta 1988 ystävyysottelussa Tšekkoslovakiaa vastaan. Hän kuului joukkueen kokoonpanoon vuoden 1988 EM-kilpailuissa, jossa hän ei kuitenkaan pelannut minuuttiakaan.
Valmentajaura.
Peliuransa jälkeen Diego on siirtynyt valmennustehtäviin. Hän toimi Dos Hermanasin valmentajana ja Xerezin teknisenä sihteerinä ennen paluutaan Sevillan organisaatioon.
Kaudella 2008–2009 Diego valmensi Sevillan C-joukkuetta Tercera Divisiónissa kunnes hänet nimitettiin Segunda Divisiónissa pelanneen B-joukkueen Sevilla Atléticon valmentajaksi maaliskuussa 2009. Hän korvasi tehtävässä Fermín Galeoten joukkueen jo lähes varmistettua putoamisensa alemmalle sarjatasolle. Sevilla Atlético jatkoi heikkoja esityksiään myös Segunda División B:ssä ja Diego siirrettiin syrjään helmikuussa 2010, jolloin hänet korvasi Ramón Tejada.
Marmotini

Marmotini on joukko maassa elävia oravasukuja, joista useimmat ovat kotoperäisiä Pohjois-Amerikassa. Ryhmään kuuluvat murmelit ("Marmota"), maaoravat ("Tamias") ja muun muassa preeriakoirat ("Cynomys") ja varsinaiset siiselit ("Spermophilus"). 
Muut "Marmotini"-tribuksen suvut eroavat varsinaisista maaoravista ("Tamias") siinä, että maaoravat, joita myös Disneyn Tiku ja Taku ovat, viettävät aikaansa myös puissa. Ajoittain maaoravia pidetäänkin omana tribuksenaan (Tamini).
Karlowitzin rauha

Karlowitzin rauha solmittiin vuonna 1699 Osmanien valtakunnan ja pyhän liigan välillä Sremski Karlovcissa, nykyisen Serbian alueella. Se lopetti 16 vuotta kestäneen suuren Turkin sodan. Pyhä liiga oli perustettu vuonna 1684 paavi Autuas Innocentius XI:n aloitteesta. Siihen kuuluivat perustajajäseninä Habsburgien valtakunta (Pyhä saksalais-roomalainen keisarikunta, Itävalta), Venetsian tasavalta ja Puola-Liettua. Venäjä liittyi mukaan vuonna 1686.
Leopold I ja Itävallan armeija voittivat osmanit murskaavasti Sentan taistelussa 1697. August II Väkevän puolalaisarmeija löi tataarit Podhajcen taistelussa 1698, mikä lopulta pakotti Osmanien valtakunnan solmimaan Karlowitzin rauhan.
Osmanien valtaamista alueista Podolia palautettiin Puola-Liettualle. Venetsia sai Dalmatian. Transilvania, Slavonia ja lähes koko Unkari annettiin Habsburgeille. Osmaneille jäi Unkarista vain Baanaatti.
Karlowitzin rauha merkitsi Osmanien vallan vähenemistä ja Habsburgien vallan nousua Euroopassa.
Johann Gambolputty

Johann Gambolputty, koko nimeltään Johann Gambolputty de von Ausfern-schplenden-schlitter-crasscrenbon-fried-digger-dingle-dangle-dongle-dungle-burstein-von-knacker-trasher-apple-banger-horowitz-ticolensic-grander-knotty-spelltinkle-grandlich-grumblemeyer-spelterwasser-kürstlich-himbleeisen-bahnwagen-gutenabend-bitte-ein-nürnburger-bratwurstle-gerspurten-mit-zweimache-luber-hundsfut-gumberaber-schönendanker-kalbsfleisch-mittler-raucher von Hautkopft Ulmin kaupungista on kuvitteellinen saksalainen säveltäjä, josta keskustellaan "Monty Pythonin lentävä sirkus" -sarjan ensimmäisen tuotantokauden jaksossa "It's The Arts" vuodelta 1969. Sketsin mukaan Johann Gambolputty on "saksalaisen barokkimusiikin suurin nimi". Sketsissä tehdään pilkkaa pitkistä ja moniosaisista ulkomaisista aatelisnimistä sekä saksan kielen sanoista.
Säveltäjä itse ei esiinny sketsissä, vaan tarinan huumori syntyy, kun Graham Chapman, John Cleese ja Terry Jones lausuvat kukin säveltäjän koko nimen useita kertoja hänestä kertovan TV-haastattelun aikana. Nimen pituudesta johtuen haastattelu ei pääse alkua pidemmälle, vaan haastateltavana oleva Johann Gambolputtyn jälkeläinen, Karl Gambolputty de von ..., kuolee ehdittyään lausua vain sukulaisensa nimen.
Tampereen laskuvarjokerho

Tampereen laskuvarjokerho ry on vuonna 1968 perustettu ilmailuyhdistys, joka toimii pääasiassa Tampereella, Pirkkalassa sekä Jämin lentopaikalla Jämijärvellä. Tampereella kerholla on tilat entisessä Härmälän lentoasemarakennuksessa koulutustoimintaa sekä kalustonhuoltoa varten. Jäseniä kerhossa on yli 200 ja vuosittainen hyppymäärä on yli 3000 hyppyä. Uusia oppilaita kerhossa koulutetaan hyppykauden aikana kuukausittain pidettävillä alkeiskursseilla vuosittain noin 60 ja tandemhyppyjä hypätään useita kymmeniä. 
Hyppytoimintaa on kesäviikonloppuisin yleensä Jämillä ja arki-iltaisin Pirkkalassa. Aktiivinen hyppykausi kestää tavallisesti maaliskuun alusta lokakuun loppuun saakka.
Hyppykoneena toimii useimmiten kerhon oma Cessna U206F, johon mahtuu lentäjä ja kuusi hyppääjää. Kone on varusteltu erityisesti hyppykäyttöä varten ja koneen moottori sekä potkuri on valittu erityisesti melunvaimennusta silmällä pitäen.
Paljakka (laskettelukeskus)

Paljakka on matkailu- ja laskettelukeskus Puolangan kunnassa. Se sijaitsee Paljakkavaaran läheisyydessä sijaitsevan 340 metriä korkean Teeriharjun rinteellä, noin tunnin ajomatkan päässä maakunnan pääkaupungista Kajaanista pohjoiseen. 1980-luvun lopulla avattu Paljakka on ollut suljettuna vuodesta 2022.
Laskettelukeskuksen läheisyydessä sijaitsee Paljakan luonnonpuisto, jossa on koskematonta vaaraluontoa.
Vuonna 2007 SF-Caravan-järjestö palkitsi Paljakan leirintäalueen vuoden parhaana.
Vaihtuvia omistajia ja konkursseja.
Paljakan hiihtokeskus perustettiin 1980-luvun lopulla, hankeen puuhamiehinä Puolangan silloinen kunnanjohtaja ja elinkeinoasiamies. Ensimmäisen konkurssin Paljakka koki jo Suomen 1990-luvun alun lamavuosina.. Vuonna 1997 Paljakka ja Hyrynsalmen Ukkohalla siirtyivät Mapenta Oy:n konkurssipesältä vimpeliläiselle Lakis Oy:lle. 1990-luvun lopulla Hallanmaan Matkailu Oy markkinoi Paljakkaa ja Ukkohallaa yhteisellä Aurinkorinteet-nimellä. Vuonna 2000 Paljakan ja Ukkohallan rinnetoiminnot osti Hallanvaara Oy:n konkurssipesältä teollisuusneuvos Jorma Terentjeff, joka luopui niistä 2006 ja keskittyi kehittämään niin ikään vuonna 2000 ostamaansa Pudasjärven Iso-Syötettä. Tuolloin Hiihtokeskus Paljakka Oy siirtyi paikallisen matkailuyrityksen Paljakan Aurinkosafarit Oy:n omistukseen.. Paljakalla toimivan Hotelli Paljakan osti tuolloin Paljakka for Seasons Oy, jonka taustalla oli nelisenkymmentä pääasiassa puolankalaista henkilöä. Se teki konkurssin 2003. Vuoden 2014 konkurssista Paljakan rinnetoiminnot ja ravintolat osti Kimmo Kyhälä yhtiökumppaneineen nimelle Hiihtokeskus Ukkohalla-Paljakka Oy, tarkoituksena tehdä Paljakan ja Ukkohallan välisistä Euroopan vanhimmista aarniometsistä iso retkeilyalue. Seuraavan kerran Paljakka ajautui konkurssiin brittiläisen George Handin yritysten North Finlandia Travels Oy:n ja Mäkinäköala Oy:n omistamana vuonna 2022, minkä jälkeen rinteet ovat olleet suljettuina. Puolangan kunta yrittää saada oikeusteitse Paljakkaa omistukseensa kärsittyään vuokratappioita ja sijoitettuaan siihen kymmeniä miljoonia muun muassa rakentamalla Paljakka-talon keilahalleineen ja kylpylän.
Lovćen

 
Lovćen () on lounaisessa Montenegrossa sijaitseva vuori ja kansallispuisto. Vuoren kaksi suurinta huippua ovat "Štirovnik" (1 749 m) ja "Jezerski vrh" (1 657 m). Lovćen sijaitsee aivan Adrianmeren rannalla mutkaisen Kotorinlahden päässä. Myös Kotorin rannikkokaupunki sijaitsee Lovćenin ja toisen kalkkikivijätin, Orjen-vuoren, varjossa.
Lovćenin rinteiden piirteet ovat hyvin kivisiä ja niissä on kuiluja ja halkeamia. Vuori on sekä mereisen että mantereisen ilmaston vaikutuksen alainen, mikä johtuu sen sijainnista Adrianmeren ja Montenegron sisämaan välissä. Erityisen ilmaston vuoren alueelle luoma ekosysteemi on hyvin monipuolinen ja poikkeuksellinen, mistä kertovat muun muassa alueella tunnetut 1 158 erilaista kasvilajia, joista neljä on endeemisiä.
Kansallispuisto.
Lovćenin kansallispuistoon kuuluu noin 64 neliökilometrin kokoinen alue, joka käsittää vuoren keskiosat sekä korkeimmat osat sen massiivista. Alueesta tehtiin kansallispuisto vuonna 1952. Perustamissyinä olivat luonnonolosuhteiden lisäksi myös alueen historialliset, kulttuuriset sekä arkkitehtoniset perinteet. Merkittävä arkkitehtoninen muistomerkki alueella on vuorella mutkitteleva serpentiinitie Kotorin kaupungin ja Njegušin kylän välillä. Njeguši tunnetaan Montenegron kuningasperheen, Petrović-suvun, synnyinpaikkana. Montenegrolaisruhtinaan Petar II Petrović-Njegošin muistoksi Jezerski vrh -huipulle rakennettu Njegošin mausoleumi on kansallispuiston merkittävin monumentti. Se sijatsee 1660 metrin korkeudessa ja on siksi maailman korkeimmalla sijaitseva mausoleumi.
Fosforipentakloridi

Fosforipentakloridi (PCl5) on fosforin ja kloorin muodostama molekyyliyhdiste. Ainetta käytetään muun muassa kemiallisessa synteesissä yhdisteiden klooraukseen. 
Ominaisuudet.
Huoneenlämpötilassa fosforipentakloridi on kiinteää. Puhdas fosforipentakloridi on valkoista, mutta koska aine voi hajota spontaanisti fosforitrikloridiksi ja kloorikaasuksi ovat kiteet usein kellertäviä tai vihertäviä. Aine reagoi hyvin voimakkaasti veden ja kosteuden kanssa ja kykenee myös syövyttämään metalleja. Aine voi reagoida myös hyvin voimakkaasti typpihapon kanssa. Fosforipentakloridi liukenee hiilidisulfidiin ja tetrakloorimetaaniin. 
Liuoksissa fosforipentakloridin rakenteen luonne vaihtelee. Poolittomiin liuottimiin, kuten bentseeniin ja tetrakloorimetaaniin, liuetessaan aine pysyy molekyyleinä. Sen sijaan poolisissa liuottimissa, kuten asetonitriilissä tai nitrobentseenissä, se esiintyy ionimuodoissa. Ionien rakenne on eri riippuen liuoksen fosforipentakloridikonsentraatiosta. Laimeassa liuoksessa yhdiste esiintyy tasapainossa, joka on:
PCl5formula_1 [PCl4+]Cl−
ja suuremmissa pitoisuuksissa tasapaino on 
2 PCl5formula_1 [PCl4+][PCl6−]
Valmistus.
Fosforipentakloridia on mahdollista valmistaa alkuaineistaan. Reaktio on kiivas eikä sitä juurikaan käytetä teollisuudessa.
P4 + 10 Cl2 → 4 PCl5
Teollisesti fosforipentakloridia valmistetaan kloorikaasun ja fosforitrikloridin reaktiolla. Kiinteä reaktiotuote kerätään reaktiotilan pohjalta.
PCl3 + Cl2 → PCl5
Reaktioita.
Orgaanisessa kemiassa fosforipentakloridia käytetään yhdisteiden klooraukseen. Sen avulla syntetisoidaan muun muassa asyyliklorideja karboksyylihapoista.
Veden kanssa reagoidessaan fosforipentakloridi muodostaa fosforyylikloridia. Fosforyylikloridi hajoaa edelleen vapauttaen fosforihappoa ja suolahappoa. Kosteassa ilmassa yhdiste hajoaa fosforihapoksi ja suolahapoksi.
PCl5 + H2O → POCl3 + 2 HCl
PCl5 + 4 H2O → H3PO4 + 5 HCl
Ammoniumkloridin ja fosforipentakloridin reaktio johtaa syklisiin yhdisteisiin, joiden kaava vaihtelee. Useimmiten yhdisteiden suhdekaava on (NPCl2)3-8.
Litiumioniakuissa elektrolyyttiliuoksena käytettävää litiumheksafluorofosfaattia valmistetaan fosforipentakloridin ja litiumfluoridin reaktiolla.
PCl5 + LiF + 5 HF → LiPF6 + 5 HCl
Turvallisuus.
Fosforipentakloridi on myrkyllistä. Aineen joutuminen hengitysteihin aiheuttaa hengenahdistusta ja yskää. Aine syövyttää voimakkaasti joutuessaan kosketuksiin ihon tai silmien kanssa. Yhdisteen nieleminen aiheuttaa huonoa oloa ja mahdollisesti tajuttomuuden.
Pyhäjoki (Säkylä)

Pyhäjoki on kylä Säkylässä, eteläisen Satakunnan alueella. Kylä sijaitsee Säkylän Pyhäjärven rannalla ja sen läpi virtaa kylän kanssa nimensä jakava Pyhäjoki. Liedosta Euraan johtavan seututien 204 vanha tieosuus, nykyinen yhdystie 12699, kulkee kyläkeskuksen läpi.